ตำนานรถเมล์สาย 8
รถเมล์สายนี้เป็นหนึ่งในตำนานรถเมล์โดยสารของไทย  รู้ไหมว่า รถเมล์สาย 8  ได้รับการอนุมัติให้เดินรถครั้งแรกเมื่อวันที่ 1 ตุลาคม 2475 หมายความว่า นับจนถึงวันนี้เป็นเวลากว่า 86 ปีแล้วที่รถเมล์สายนี้โลดแล่นอยู่บนท้องถนน  เส้นทางวิ่งของรถเมล์สาย 8  เริ่มต้นจากตลาดแฮปปี้แลนด์และวิ่งผ่านจุดสำคัญๆ เช่น ลาดพร้าว โชคชัย4 พหลโยธิน สะพานควาย อนุสาวรีย์ชัยสมรภูมิ โรงพยาบาลรามาธิบดี ก่อนที่จะสิ้นสุดปลายทางที่สะพานพุทธ โดยเริ่มวิ่งตั้งแต่เวลา 04:00 – 00:00 นาฬิกา
5 ก.ย. 2561

ตำนานรถเมล์สาย 8 / โดย ลงทุนแมน
รถเมล์สายนี้เป็นหนึ่งในตำนานรถเมล์โดยสารของไทย
รู้ไหมว่า รถเมล์สาย 8 ได้รับการอนุมัติให้เดินรถครั้งแรกเมื่อวันที่ 1 ตุลาคม 2475 หมายความว่า นับจนถึงวันนี้เป็นเวลากว่า 86 ปีแล้วที่รถเมล์สายนี้โลดแล่นอยู่บนท้องถนน
เส้นทางวิ่งของรถเมล์สาย 8 เริ่มต้นจากตลาดแฮปปี้แลนด์และวิ่งผ่านจุดสำคัญๆ เช่น ลาดพร้าว โชคชัย4 พหลโยธิน สะพานควาย อนุสาวรีย์ชัยสมรภูมิ โรงพยาบาลรามาธิบดี ก่อนที่จะสิ้นสุดปลายทางที่สะพานพุทธ โดยเริ่มวิ่งตั้งแต่เวลา 04:00 – 00:00 นาฬิกา
จะเห็นว่าเส้นทางวิ่งของรถเมล์นั้น วิ่งผ่านจุดสำคัญหลายแห่งโดยเฉพาะย่านรถไฟฟ้า ย่านแหล่งคนทำงาน จึงทำให้มีผู้ใช้บริการจำนวนมากในแต่ละวัน
ในเส้นทางการวิ่งของรถเมล์สาย 8 นั้น มีผู้ประกอบการที่ได้รับสัมปทานจำนวน 3 บริษัทคือ บริษัท ทรัพย์ 888 จำกัด บริษัท ไทยบัสขนส่ง จำกัด และบริษัท กลุ่ม 39 เดินรถ จำกัด โดยทั้ง 3 รายนี้ ได้ทำธุรกิจในเส้นทางนี้มากว่า 30 ปี และมีรถวิ่งรวมกันมากกว่า 100 คัน จึงไม่แปลกที่รถเมล์สาย 8 จะมีการแข่งขันค่อนข้างสูง
แล้วรายได้ของผู้ประกอบการของรถเมล์สาย 8 เป็นอย่างไร?
บริษัท ทรัพย์ 888 จำกัด
ปี 2559 รายได้ 17.4 ล้านบาท
ปี 2560 รายได้ 17.4 ล้านบาท
บริษัท ไทยบัสขนส่ง จำกัด
ปี 2559 รายได้ 19.8 ล้านบาท
ปี 2560 รายได้ 22.0 ล้านบาท
แต่สิ่งที่ทำให้รถเมล์สาย 8 เป็นตำนาน ก็เพราะเป็นรถเมล์ที่ถูกร้องเรียนมากที่สุดจากการจัดลำดับของกระทรวงคมนาคม
ในปี 2558 รถเมล์สายนี้ได้รับการถูกร้องเรียนจำนวน 345 ครั้ง มากที่สุดในบรรดารถเมล์ที่วิ่งอยู่ทั้งหมด หรือเฉลี่ยเกือบวันละ 1 ครั้งเลยทีเดียว
สาเหตุนั้นมีมากมายไม่ว่าจะเป็น คนขับขับรถเร็ว ขับรถประมาท สภาพรถเก่า จนนำไปสู่การเกิดอุบัติเหตุหลายครั้ง ยังไม่รวมพฤติกรรมไม่ดีของพนักงานที่มีต่อผู้โดยสาร
แต่สิ่งหนึ่งที่นอกเหนือจากวินัยและพฤติกรรมของคนขับบางคนนั้น เรื่องของโครงสร้างในการกำหนดผลตอบแทนก็ถือว่ามีผลไม่น้อยต่อปัญหาต่างๆ
เนื่องจากที่ผ่านมาผู้ประกอบการมีการกำหนดผลตอบแทนให้แก่คนขับรถเมล์และกระเป๋ารถเมล์ในลักษณะที่ไม่มีเงินเดือนประจำ มีเพียงเงินเบี้ยเลี้ยงวันละไม่กี่ร้อยบาท
โดยรายได้หลักจะมาจากส่วนแบ่งยอดขายตั๋ว ซึ่งคนขับรถเมล์จะได้รับส่วนแบ่ง 10% ของค่าโดยสาร ขณะที่กระเป๋ารถเมล์จะได้รับส่วนแบ่ง 5% ของค่าโดยสาร ดังนั้น ถ้าอยากได้เงินเยอะก็ต้องแข่งกันรับผู้โดยสารให้ได้มากที่สุด จึงเป็นที่มาของการขับรถเร็ว
หลายคนถึงขนาดแซวว่าภาพยนต์เรื่อง Fast & Furious ต้องชิดซ้ายเมื่อมาเจอของจริงอย่างรถเมล์สาย 8
ที่น่าสนใจคือ รถเมล์สายนี้โด่งดังถึงขนาดมีการนำไปทำภาพยนต์เรื่อง ป๊าด 888 แรงทะลุนรก เมื่อปี 2559 เลยทีเดียว
เรื่องนี้อาจฟังดูเป็นเรื่องตลก แต่คนที่เกี่ยวข้องโดยตรงอาจจะไม่ตลกด้วย
เพราะคงไม่มีผู้โดยสารคนไหนที่อยากเอาชีวิตไปเสี่ยงจากการนั่งรถเมล์..
ขณะที่การหาแนวทางช่วยเหลือทั้งคนขับและกระเป๋ารถเมล์ก็เป็นสิ่งจำเป็น เพราะคนเหล่านั้นรายได้ไม่มาก แต่ต้องรับความเครียดจากการทำงานที่เจอทั้งรถติด อากาศร้อน กลับถึงบ้านหาครอบครัวไม่เป็นเวลา
ดังนั้น การหาข้อเท็จจริงมานั่งพูดคุยและหาทางแก้ปัญหาจากทุกฝ่ายจึงเป็นทางออกที่ดีที่สุด
เพื่อทำให้รถเมล์สาย 8 เป็นตำนานแห่งการเดินทางที่น่าจดจำนั่นเอง..
----------------------
ครั้งแรกของประเทศไทย กับแพลตฟอร์ม #SocialKnowledge ที่เชื่อมโยงความคิดดีๆ ของทุกคนเข้าด้วยกัน แอปพลิเคชันนี้ชื่อ "blockdit" โหลดได้ที่
iOS: 
Android: 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-5.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
-
-
-
[9534].